། །དེ་ཕྱིར་
ཁྱེད་རྣམ་ཉམས་པ་གསོ། །ཀླུ་དབང་རྒྱལ་པོའི་ཐུགས་རྗེ་ཡིས། །རིན་ཆེན་སྐྱེད་མོའི་ཚལ་གྱི་
ཚོགས། །ཀླུ་རྣམས་ཉེར་འཚོའི་གཞིར་གྱུར་ཅིག །རྒྱ་མཚོ་ཆེན་པོ་དྭངས་བ་འདི། །བྱ་དང་རི་
དྭགས་ལ་སོགས་པ། _།ཀླུ་ཡི་སྤྱན་གཟིགས་དམ་པར་གྱུར། །སྦལ་སྦྲུལ་ཉ་ལ་སོགས་པ་
རྣམས། །ཀླུ་ཡི་ནོར་དུ་དེང་གྱུར་ཅིག །མཛེས་པའི་དཀར་གསུམ་གཏོར་མ་འདི། །མངར་གསུམ་
འོ་མའི་རྒྱ་མཚོ་བཅས། །ཀླུ་ཡི་གནོད་པ་ཀུན་ཞི་ཞིང་། །མཐུན་པའི་རྫས་སུ་འདི་གྱུར་ཅིག །ཛ་
ཏི་ཕ་ལའི་རྫས་འདི་ཡིས། །ཀླུ་ཡི་མགོ་ཉམས་སོས་གྱུར་ཅིག །རྒྱ་མཚོ་ལྦུ་བས་ཀླད་པ་
དང༌། །གཟི་ཡིས་མིག་ཉམས་སོས་གྱུར་ཅིག །ཨུཏྤ་ལ་ཡིས་སྣ་དང་ནི། །ཉ་ལྕིབས་འགྲམ་པ་
ཉམས་པ་སོས། །ལི་ཁྲིས་ཤ་དང་མཚལ་གྱིས་ཁྲག །ལེ་བརྒན་དར་གྱིས་ལྗགས་དང་
ནི། །མགྲོན་བུས་སོ་དང་དུང་གིས་རུས། །གུར་གུམ་གྱིས་ནི་དྲི་ཉམས་སོས། །ཙནྡན་དཀར་
པོས་ཚ་བ་སེལ། །རྨ་བྱའི་མདོངས་ཀྱིས་མདངས་ཉམས་སོས། །དར་ཚོན་ལྔ་དང་སྦྲུལ་ལྤགས་
ལ
161

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཀྱིས། །པགས་ཉམས་གསོ་ཞིང་སྙིང་ཞོ་ཤས། །དོན་སྙིང་ཉམས་པ་སོས་གྱུར་ཅིག །མཁལ་མ་
ཞོ་ཤས་མཁལ་མ་དང༌། །གླ་གོར་ཞོ་ཤས་གློ་བ་དང༌། །དབང་པོ་ལག་པས་ལག་པ་དང་། །ཆུ་
སྲིན་སྡེར་མོས་སྡེར་མོ་དང༌། །ཆག་ཚང་ཀུ་བས་གྲོད་པ་དང༌། །སྤངས་སྤོས་ཚུལ་ཁྲིམས་ཉམས་
པ་གསོ། །སྤུ་ཤེལ་རྩེ་དང་རྡོ་རྒྱུས་དང༌། །རས་སྐུད་དཀར་དམར་རྫས་རྣམས་ཀྱིས། །རྩ་རྒྱུས་ཆུ་
རྒྱུས་ཉམས་པ་གསོ། །སླེ་ཏྲེས་རྒྱུ་མ་བྱི་ཏང་ཀས། །རེག་བྱ་གསོ་ཞིང་ཨ་རུ་རས། །ནང་ཁྲོལ་
ཉམས་པ་སོས་གྱུར་ཅིག །འདམ་བུ་ཀ་རས་བརླ་རྐང་དང༌། །ལི་ཤིས་སྲོག་རྩ་སུག་སྨེལ་
གྱིས། །མཁལ་མ་ཉམས་པ་སོས་གྱུར་ཅིག །སྐྱུ་རུས་མཁྲིས་དང་བ་རུ་རས། །བད་མཁྲིས་སེལ་
ཞིང་ཀ་ཀོ་ལས། །ཕོ་འཚེར་ཉམས་པ་སོས་གྱུར་ཅིག །ཙནྡན་དམར་པོས་ཁྲག་ཚད་དང༌། །ག་
པུར་ཚད་པ་ཀུན་སེལ་ཞིང་། །ཐང་ལོ་སྨྱུག་ལོས་ཡན་ལག་གསོ། །སྤོས་དཀར་ཆུ་སེར་ཚ་བ་
སེལ། །སེ་ལེ་ལྗངས་པས་སྐྲ་སྨིན་མ། །རིན་ཆེན་སྣ་ལྔས་བང་མཛོད་དང༌། །དཀར་གསུམ་
མངར་གསུམ་བཏུང་བ་དང༌། །འབྲུ་སྣས་ཁ་ཟས་ཉམས་པ་གསོ། །གཞན་ཡང་གནས་དང་ཕོ་
།
162

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
4
བྲང་དང་། །འཁོར་དང་ལོངས་སྤྱོད་ཉམས་པ་སོགས། །མཐུན་པའི་རྫས་ཀྱིས་སོས་གྱུར་
ཅིག །བདག་ཅག་དཔོན་སློབ་ལུས་འདི་ནི། །ཤ་ཁྲག་མི་གཙང་ཕུང་པོ་སྟེ། །ངག་ནི་བྲག་ཆ་སྙིང་
པོ་མེད། །སེམས་ནི་གསལ་སྟོང་ངོས་བཟུང་བྲལ། །དེ་ཕྱིར་ལུས་ངག་ཡིད་གསུམ་ལས། །ལྷག་
པའི་ལོངས་སྤྱོད་དེང་འབུལ་གྱི། །ཀླུ་དང་ས་བདག་གཉན་རྣམས་ཀྱི། །ཤིན་ཏུ་ཁྲོས་པ་ཞི་གྱུར་
ཅིག །དབང་པོ་རྣམས་ཀྱི་སྤྱོད་ཡུལ་དུ། །མཁོ་དགུའི་ལོངས་སྤྱོད་ལྡན་གྱུར་ཅིག །ཀླུ་དང་ས་
བདག་གཉན་རྣམས་ཀྱི། །མཁའ་ལྡིང་བྱེ་ཚན་འཇིགས་པ་སོགས། །རང་རང་རིགས་ཀྱི་སྡུག་
བསྔལ་དང༌། །ནད་དང་ངན་འགྲོ་ལ་སོགས་པ། །གནོད་འཚེ་ཐམས་ཅད་ཞི་གྱུར་ཅིག །ངན་
སོང་གནས་ལས་ཐར་ནས་ཀྱང་། །ཚངས་པའི་ཚེ་དང་ལྡན་པ་དང༌། །ཆོས་སྤྱོད་བྱང་ཆུབ་སེམས་
བསྐྱེད་ནས། །རྫོགས་པའི་སངས་རྒྱས་ཐོབ་པར་ཤོག །བདག་ཅག་དཔོན་སློབ་འཁོར་བཅས་
།མཐའ་ཡས་སེམས་ཅན་མ་ལུས་པ། །ཀླུ་གཉན་ས་བདག་གདུག་སེམས་ཀྱིས། །བཟུང་
བ་ཡོད་ན་དེ་ཐོང་ཞིག །བཅིང་བ་ཁྲོལ་ལ་བསྡམ་པ་ལྷོད། མནན་པ་ཁྱོག་ལ་སོས་པར་
163

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
མཛོད། །བདག་གི་ལྷག་བསམ་སྟོབས་དང་ནི། །དེ་བཞིན་གཤེགས་པའི་བྱིན་སྟོབས་
དང༌། །ཆོས་ཀྱི་དབྱིངས་ཀྱི་སྟོབས་རྣམས་ཀྱིས། །ཀླུ་གཉན་ས་བདག་འཁོར་བཅས་
ཀྱི། །གདུག་རྩུབ་ཁོང་ཁྲོ་རབ་ཞི་ནས། །བསམ་པ་ཆོས་བཞིན་འགྲུབ་པར་ཤོག །ཅེས་བསྔོ། ཀླུ་གཉན་
ས་བདག་རྣམས་ཀྱི་སྡིག་སྒྲིབ་སྦྱང་བའི་བློས་སྐབས་འདིར། ཀཾ་ཀ་ནི་དང་ངན་སོང་སྦྱོང་བའི་རྩ་རིག་དང་ཡིག་བརྒྱ་རྣམས་ཚར་གསུམ་རེ་བརྗོད། སླར་
ཡང་ཀླུ་ལ་བདེ་བ་སྦྱིན་པའི་གཟུངས། ནཱ་ག་རཀྵ་ནས་གསུངས་པ་ནི། རྒྱ་གར་དུ། ནཱ་ག་སརྦ་སུ་ཁ་ཙ་རི་ནཱ་མ་དྷ་རི་
ཎི། བོད་སྐད་དུ། ཀླུའི་རིགས་སུ་གྱུར་པ་ཐམས་ཅད་ལ་བདེ་བ་སྦྱིན་པའི་གཟུངས། །བཅོམ་
ལྡན་འདས་དེ་བཞིན་གཤེགས་པ་ཀླུ་ཡིི་དབང་ཕྱུག་རྒྱལ་པོ་ལ་ཕྱག་འཚལ་ལོ། །ཏདྱ་ཐཱ། དྷ་ར་ནི་
ཕྱག་འཆལ་ལ། །ཏདྱ་ཐཱ
དྷ་ར་ནི། ཨུཏྟ་རི་ནི། སཾ་པྲ་ཏིཥྛ་ཏིཾ། བི་ཛ་ཡ་ཝརྞ་སཏྟུ་པྲ་ཏིཛྙཱ་ས་ར་ཧ་ཛྙཱ་ན་ཝ་ཏི། ཨུདྡྷེ་ས་དྷ་
ནི། བི་ན་མ་ནི། ཨ་བྷི་ཥེ་ཙ་ནི། ཨ་བྷི་བྱ་ཧ་ར། ཤུ་བྷ་ཧ་བ་ཏི། ཨ་ཛཱི་མ་དྷུ། ཨེ་ཧི་ཀུཾ་པ་ལ་
ནི། བ་ཧཱ་ཧ་ར་ཀེ་ཤཱ་ནཱ་དྷུ་ན་པཱ་པཾ་ཤོ་དྷ་ཡ། མརྒ་ན་ནི། རི་ཧ་ཀ་དྷརྨཱ་ཏ། ཤུདྡྷ་ལོ་ཀ་བི་དྷི་མ་
་དུ་ཁ་ཤ་མཻ་ན། སརྦ་བུདྡྷ་ཨ་བ་ལོ་ཀ་ནི་ཨ་དྷིཥྛ་ཏེ་པྲཛྙ་ཛྙཱ་ན་ཡཻ་སྭཱ་ཧཱ། ནཱཾ་ག་
164

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
4
སརྦ། ས་ཀྲ་སརྦ། སུ་མེ་སརྦ། ཏྲཀ་རཀྵ་ཙི་ཏི་སུ་མ་ཤུ་ཤུ། ནག་པོ་ཤུ་ཤུ། སརྦ་ཤཱནྟིཾ་ཀུ་རུ་སྭཱ་
ཧཱ། ཞེས་བདུན་ནམ་ཉེར་གཅིག་བརྗོད། །འདིའི་ཕན་ཡོན་གཞུང་ལས། རང་ཉིད་ས་མ་དྷི་དང་ལྡན་པས་གཟུངས་བཟླས་ཏེ་གཏོར་མ་བྱིན་ན་
སེམས་ཅན་ཐམས་ཅད་ལ། ཀླུ་རྣམས་ཀྱི་གནོད་འཚེ་ཞི་བ་དང་། ཀླུ་རྣམས་ཀྱི་ལུས་ངག་ཡིད་གསུམ་གྱི་སྡུག་བསྔལ་ཐམས་ཅད་ཞི་ཞིང༌། དེའི་མཐུས་
གྲོགས་བྱེད་པ་དང་། ས་བཅུད་སྤེལ་བ་དང༌། ཐུན་མོང་གི་དངོས་གྲུབ་ཐམས་ཅད་འགྲུབ་ཅིང་ཆར་ཆུ་དུས་སུ་འབབ། ལོ་འབྲས་ལེགས། འཁྲུག་རྩོད་
ཞི་བ་ལ་སོགས་པ་ཕན་ཡོན་དཔག་ཏུ་མེད་པ་གསུངས་པས་གཟུངས་འདི་ཤིན་ཏུ་གལ་ཆེ་ཞིང་གནད་ཟབ་ཡིན་པའོ། །དེ་ལྟར་ཟང་ཟིང་དང་བྱམས་པ་
དང༌། མི་འཇིགས་པའི་སྦྱིན་པས་ཚིམས་པར་བྱས་ནས། ཆོས་ཀྱི་སྦྱིན་པ་ནི། ཀྱཻ་མ་ཀླུ་དང་ས་བདག་གཉན། །མ་ལུས་
བདག་གི་ངག་ལ་ཉོན། །ཐམས་ཅད་མི་རྟག་སྒྱུ་མ་སྟེ། །གང་ལའང་སྙིང་བོ་མ་མཆིས་
སོ། །དཀར་པོའི་ལས་ལ་བདེ་བ་སྟེ། །ནག་པོའི་ལས་ལ་སྡུག་བསྔལ་འབྱུང༌། །ཆོས་རྣམས་རྒྱུ་
བྱུང་དེ་འགོག་པ། །དེ་རྒྱུ་དེ་བཞིན་གཤེགས་པས་གསུངས། །སྡིག་སྤངས་དགེ་བསྒྲུབ་རང་
སེམས་དུལ། །འདི་ནི་སངས་རྒྱས་བསྟན་པ་ཡིན། །འདུས་བྱས་ཐམས་ཅད་མི་རྟག་སྟེ། །ཟག་
བཅས་རྣམས་ནི་སྡུག་བསྔལ་ཞིང༌། །ཆོས་རྣམས་ཐམས་ཅད་བདག་མེད་དེ། །མྱ་ངན་འདས་པ་
165

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཞི་བའོ། །འཁོར་བའི་འཇིག་ལས་སྐྱོབ་པའི་སྐྱབས། །སངས་རྒྱས་ཉིད་ལ་སྐྱབས་སུ་
གསོལ། །དེ་སྒྲུབ་ལམ་ནི་དམ་ཆོས་ཏེ། །ལམ་གྲོགས་མཐུན་པ་དགེ་འདུན་ཡིན། །མཐའ་ཡས་
སེམས་ཅན་བདེ་ལྡན་ཞིང་། །སྡུག་བསྔལ་བྲལ་ཞིང་དེ་མེད་པའི། །བདེར་གནས་ཉེ་རིང་ཆགས་
བྲལ་བའི། །བཏང་སྙོམས་འགོད་འདོད་བསམ་པ་ཡི། །སྨོན་སེམས་བསྐྱེད་ཅིང་དེ་བསྒྲུབ་
ཕྱིར། །གཞན་ལ་གནོད་སྤོང་བདེ་བ་སྦྱིན། །རང་རང་བློ་དང་མཐུན་པ་ཡི། །དམ་ཆོས་ལམ་ལ་
འཇུག་པར་གྱིས། །འཁོར་འདས་བྱེད་པོ་རང་སེམས་ཏེ། །དེ་ཡང་མཐའ་བྲལ་ཟུང་དུ་
འཇུག །གསལ་སྟོང་བསལ་བཞག་མེད་པ་ཉིད། །ཡང་དག་ལ་ནི་ཡང་དག་བལྟ། །དེ་མཐོང་
གྲོལ་བ་དོན་བྱང་སེམས། །སྐྱབས་སེམས་སྡོམ་པ་དེང་ནས་བཟུང༌། །དེ་ཡི་བསླབ་བྱ་སྲོག་
བཞིན་སྲུངས། །སངས་རྒྱས་ཆོས་ཚོགས་ཁམས་བྱང་ཆུབ། །ཡོན་ཏན་སངས་རྒྱས་ཕྲིན་ལས་
ཐ། །རྡོ་རྗེའི་གནས་བདུན་ཟབ་མོའི་ཆོས། །ཀླུ་གཉན་ས་བདག་ཁྱེད་རྣམས་ཀྱིས། །འཁྲུལ་བ་
མེད་པར་རྟོགས་གྱུར་ཅིག །ཅེས་བྱམས་པའི་སེམས་ཀྱིས་དམ་པའི་ཆོས་བཤད་ལ། དེ་ནས་འདི་སྐད་དོ། །ཀྱེ། ཀླུ་གཉན་
166

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
4
ས་བདག་འཁོར་བཅས་ཀྱི། །སྐུ་གསུང་ཐུགས་དང་གཡོག་འཁོར་དང༌། །གནས་རྟེན་ནོར་རྫས་
བཅས་པ་ལ། བཅས་པ་ལ། །བདག་ཅག་དཔོན་སློབ་ །བདག་ཅག་དཔོན་སློབ་ཡོན་མཆོད་ཀྱིས། །གནོད་འཚེ་ཕོག་ཐུག་གྱུར་པ་
རྣམས། །དེ་རིང་བསྐངས་ཤིང་གསོས་ཟིན་གྱི། །དེ་རིང་མཐོལ་ཞིང་བཤགས་ཟིན་གྱི། །དེ་བས་
བདག་ཅག་འཁོར་བཅས་ལ། །དེ་རིང་ནས་ནི་བྱང་ཆུབ་བར། །གནོད་ཅིང་འཚེ་བའི་སེམས་བོར་
ལ། །ཕན་གྲོགས་བསམ་དོན་མྱུར་སྒྲུབས་ཤིག །མཐའ་ཡས་འགྲོ་བའི་ཚོགས་རྣམས་
ལ། །གནོད་ཅིང་འཚེ་བ་མྱུར་སྤོང་ལ། །ཕན་བདེས་ནམ་མཁའ་གང་བར་མཛོད། །གལ་ཏེ་དམ་
ལས་ཁྱོད་འདའ་ན། །ཕྱག་ན་རྡོ་རྗེའི་ཆད་པ་འོང་། །རྟ་མགྲིན་རྒྱལ་པོའི་ཆད་པ་འོང་། །ནཱ་ག་
རཀྵའི་ཆད་པ་འོང་། །མཛེ་ནད་སྣ་དགུ་ཁྱོད་ལ་འོང་། །མིག་ནད་མེ་འབར་ཁྱོད་ལ་འོང་། །ལོང་
བ་འོན་པ་ཁྱོད་ལ་འོང་། །རྨ་ཤུལ་ཕོལ་འབྲས་ཁྱོད་ལ་འོང་། །མེ་དང་ཉི་མའི་འཇིགས་པ་
འོང༌། །མཁའ་ལྡིང་བྱེ་ཚན་འཇིགས་པ་འོང༌། །ལུས་སེམས་བྲལ་བའི་འཇིགས་པ་
འོང་། །གནས་རྟེན་བྲལ་བའི་འཇིགས་པ་འོང་། །ནོར་རྫས་ཉམས་པའི་འཇིགས་པ་
167

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
འོང་། །ཡུལ་འཁོར་བརླག་པའི་འཇིགས་པ་འོང་། །བླ་མེད་འབྲས་བུ་འཐོབ་མི་འགྱུར། །འོན་
ཀྱང་དེ་ལ་མ་ཐུག་གི། །རང་རང་མཐུན་རྫས་ལོངས་སྤྱོད་ཀྱི། །མཁོ་དགུའི་འདོད་ཡོན་འདི་ཁྱེར་
ལ། །ཁྲོ་གདུག་ངན་སེམས་ཞི་བ་དང༌། །གནོད་འཚེ་ནད་གདོན་བསལ་ནས་ཀྱང༌། །ཞི་དུལ་
བྱང་སེམས་མཆོག་ལྡན་པས། །བདག་ཅག་རྣམས་ལ་ཕན་པར་མཛོད། །ཅེས་བརྗོད། དེ་ནས། ཀླུ་དང་
ས་བདག་གཉན་ལ་སོགས། །འཁོར་བཅས་རང་ལུས་དཔེར་སེམས་ལ། །གཞན་ལ་གནོད་པ་མ་
བྱེད་ཅིག །སེམས་དང་ཤེས་པ་གསལ་གྱུར་ཅིག །གསང་བདག་མཁའ་ལྡིང་སྤྱན་སྔ་རུ། །ཁས་
བླང་དམ་བཅའ་དེ་སོམས་ཤིག །བཀའ་དང་དམ་ལས་མ་འདའ་བར། །སྔགས་དང་སྨན་སོགས་
བྱིན་རླབས་ཀྱིས། །ནད་དང་ཉེར་འཚེ་ཀུན་སྤངས་ནས། །དྲིན་ལན་དམ་ཚིག་དྲན་གྱིས་
ལ། །རང་རང་གནས་སུ་འགྲོ་བར་གྱིས། །ཨོཾ་ནཱ་ག་རཱ་ཛ་ས་པ་རི་ཝཱ་ར་གཙྪ་གཙྪ ཞེས་སེ་གོལ་
བརྡབ། བྱ་ཁྱུང་གི་ཕྱག་རྒྱ་བསྟན་ལ། ཨོཾ་ག་རུ་ཌ་ཧཾ་ས་ཧེ་ཙ་ལེ་ཙ་ལེ་སྭཱ་ཧཱ། ཤིས་བརྗོད་དང་བསྔོ་བ་སྨོན་ལམ་རྒྱས་པར་
བྱ། གཏོར་མ་ཀླུ་གནས་པའི་སའམ་གཙང་སར་དོར། དེ་ལྟར་ཀླུ་གཏོར་གྱི་རིམ་པ་བཱ་སུ་ཀི་རྣམས་ལས་ཅུང་རྒྱས་པར་བྱས་ཤིང་བདེ་བ་སྦྱིན་པའི་
168

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
4
གཟུངས་སོགས་ཕན་ཡོན་ཆེ་ཞིང་ཁུང་བཙུན་པར་མཐོང་བས་ཁ་བསྐངས། ཀླུ་སྨན་རྣམས་བཙལ་སླ་བའི་ཕྱིར། སོ་སོའི་ནུས་པ་ཕན་ཡོན་དང་སྦྱར། ས་
བདག་དང་གཉན་རྣམས་ཀྱང་ཀླུའི་འཁོར་དུ་གཏོགས་པར་གྱུར་པ་གཞུང་མང་པོར་གསུངས་འདུག་པས།
ཞར་བྱུང་དུ་གཏོར་མ་ཕུལ་བ་ཉིད་འཐད་པར་
བསམས་ཞིང་། ཀླུ་དང་ས་བདག་གཉན་རྣམས་འབྲེལ་ཆེ་ཞིང་འབྱུང་ཉེ་ལ། རྩོད་པའི་དུས་འདིར་སེམས་ཅན་ཕལ་ཆེར་ལ་གནོད་པར་མཐོང་
བས། ཅུང་ཟད་སྤྲོས་ཏེ་བཤད་པ་ཡིན་ལ།
ཀླུ་ལ་བདེ་བ་སྦྱིན་པའི་གཟུངས་སོགས་སྔགས་གོང་འོག་རྣམས་ལ་ཡང་དག་ཐེར་ལེགས་པར་བགྱིས་ཡོད་
པས། སླད་ནས་ཀྱང་དབྱངས་གསལ་གྱི་ཡི་གེའི་བརྡ་ཆད་ཙམ་གློ་བ་ཙུད་ཅིང་སྔགས་ཀྱི་བཀླག་ཚུལ་ཙམ་ཤེས་པར་རིག་གནས་ཀྱི་ཕ་འབབ་ཆེན་པོ་
འབྱུང་བར་བསམས་པའི་ཤེས་ལྡན་གྱི་ན་བ་དག་གིས་སྔགས་ལ་བཅོས་སླད་མཛད་པར་ཡང་མི་རིགས་སོ། །ཞེས་པ་རང་གཞན་ཐམས་ཅད་ལ་ཕན་དུ་
རེ་བས། འབྲི་གུང་པ་ཆོས་ཀྱི་གྲགས་པས་མེ་མོ་བྱི་བ་ལོ། སྣྲོན་གྱིས་ཉ་བའི་དཀར་ཕྱོགས་ཀྱི་དགའ་བ་གསུམ་པར། དཔལ་འབྲི་གུང་གི་ཕོ་བྲང་བཀྲ་
ཤིས་ཚུགས་ཀྱི་རེའུ་མིག་པདྨ་འོད་དུ་འབད་པས་སྦྱར་བ་སརྦ་སཏྭ་མངྒ་ལཾ་སྭ་ཏི༎ །།ཤུ་བྷཾ།
169

འབྲི་གུང་ཕྱོགས་བཅུའི